દેશની એકતામાં રાજા-રજવાડાઓનો પણ મહત્વનો અને કદીએ ન ભૂલી શકાય તેવો ફાળો છે. આજે આપણે ગિરમાં સિંહ જોવા જઈ શકીએ છે, સોમનાથ મહાદેવના દર્શન કરવા જોવા જઈ શકીએ છે, હૈદરાબાદના ચારમિનાર જોવા જઈ શકીએ છે પરંતુ જો સરદાર પટેલે સંકલ્પ ન લીધો હોત તો આજે ભારતીયોએ જ આ બધુ જોવા જવા માટે વીઝા લેવા પડત. જો સરદાર પટેલે દેશની એકતાનો સંકલ્પ ન લીધો હોત તો આજે કાશ્મીરથી લઈને કન્યાકુમારી સુધી જે ટ્રેન અને સિવિલ સેવા છે તેની કલ્પના પણ થઈ શકે તેમ નહતી.